בני אהרון

בני אהרון (נולד ב-14 בנובמבר 1982) הוא קצין בצה"ל בדרגת אלוף-משנה המשמש מפקד חטיבה 401.

ביוגרפיה 
בני אהרון נולד באילת לראובן ונורית אהרון, ראשון מבין ארבעה אחים. למד בפנימייה הצבאית לפיקוד חיפה, מחזור מ"ו. עם סיום לימודיו התגייס לחטיבה 188 בשנת 2001 ופיקד על יחידות במספר תפקידים מבצעיים והדרכתיים, בהם מפקד פלוגת מחץ בגדוד 71 מפקד פלוגת קורס מפקדי טנקים בגדוד 196. בשנת 2011 מונה לסגן מפקד גדוד 53. בשנים 2012–2014 היה ראש לשכת אלוף פיקוד הדרום טל רוסו בין השאר במהלך מבצע עמוד ענן, ובהמשך תחת סמי תורג'מן במהלך מבצע צוק איתן.

לאחר שהועלה לדרגת סגן אלוף מונה בשנת 2015 למפקד גדוד 198 וכיהן בתפקיד עד שנת 2016, בשנים 2016–2017 פיקד על גדוד 75 ובהמשך מונה למפקד גדוד 196. לאחר מכן שימש כסגן מפקד חטיבה 188 בין השנים 2019–2020. ב-16 ביולי 2020 מונה למפקד חטיבה 8 בדרגת אלוף-משנה. במקביל משמש כמפקד צוות במכללה לפיקוד ומטה "אלון".

במאי 2022 מונה למפקד חטיבה 401.

בתחילת מתקפת הפתע על ישראל הגיע לאזור קיבוץ נחל עוז, חבר לטנק שהיה בשטח ונסע לאזור קיבוץ רעים כשבדרכו דרס טנדרים של מחבלים. הוא המשיך בטנק אחר בלחימה בבארי, ובהמשך השתמש בטנק שלישי לשם פגיעה במשטרת שדרות, שבה התבצרו מחבלים.

חיים אישיים 
אהרון גר במודיעין, נשוי ללין ואב ל-3. מנהל אורח חיים צמחוני.
בוגר המכללה לפיקוד טקטי ואוניברסיטת חיפה, המכללה לפיקוד ומטה כללי, בוגר תואר שני במנהל עסקים מאוניברסיטת בן-גוריון בנגב בבאר שבע.

הערות שוליים

בוגרי הפנימייה הצבאית לפיקוד חיפה
מפקדי גדודים בחטיבה 460
מפקדי גדודים בחטיבה 7
מפקדי חטיבה 8
אלופי-משנה בצה"ל
בוגרי אוניברסיטת בן-גוריון בנגב
בוגרי אוניברסיטת חיפה
ישראלים שנולדו ב-1982